**Sociálne štipendium v školskom roku 2023/2024**

Poskytovanie sociálnych štipendií sa realizuje podľa zákona č. 245/2008 Z. z. o výchove a vzdelávaní (školský zákon), podľa **§ 149 Štipendium a iné nepeňažné plnenie** a Vyhlášky MŠVVaŠ SR č. 224/2022 Z. z. o strednej škole.

Žiak  má nárok na sociálne štipendium, ak rodina žiaka spĺňa jedno z doleuvedených kritérií.

1. **HMOTNÁ NÚDZA**

Pokiaľ sa rodina nachádza v hmotnej núdzi, je potrebné doložiť:  
 a) Aktuálny doklad z Úradu práce, sociálnych vecí a rodiny o tom, že sa žiak  
 spoločne posudzuje s osobami, ktorým sa poskytuje dávka v hmotnej núdzi   
 a príspevky k dávke v  hmotnej núdzi

b) Fotokópiu vysvedčenia za predchádzajúci polrok školského roka, overenú  
 riaditeľkou školy.

1. **ŽIVOTNÉ MINIMUM**

Ak jedna dvanástina celkového príjmu rodiny v predchádzajúcom kalendárnom roku nepresiahla hranicu životného minima, aktuálneho v čase podania žiadosti, je potrebné doložiť:

* 1. **Doklad o počte nezaopatrených detí v rodine.**

1. Aktuálny doklad z Úradu práce, sociálnych vecí a rodiny o poberaní rodinných prídavkov (rodinné prídavky sa poskytujú len na nezaopatrené deti).
2. Iné doklady (napr. potvrdenia škôl o dennom štúdiu súrodencov).
   1. **Doklady o príjme posudzovaných osôb za predchádzajúci kalendárny   
      rok.**
3. Potvrdenia zamestnávateľov o čistej mzde zo závislej činnosti.
4. Doklad z daňového úradu *Výpis na účely priznania sociálneho štipendia pre žiakov stredných škô*l.
5. Dávky sociálneho poistenia (dôchodky, dávka v nezamestnanosti, nemocenské, materské, ošetrovné, atď.).
6. Dávka a príspevky v hmotnej núdzi.
7. Prídavok na dieťa, daňový bonus.
8. Zaopatrovací príspevok, rodičovský príspevok, peňažný príspevok za opatrovanie.
9. Rozhodnutia súdu (napr. výživné).
10. Dávky pestúnskej starostlivosti (odmena pestúna, príspevok na úhradu potrieb dieťaťa).
    1. **Doklady o spoločne posudzovaných osobách.**
11. Doklady o počte spoločne posudzovaných osobách v mesiaci, kedy je žiadosť podaná.
12. Rozhodnutia o náhradnej starostlivosti, úmrtný list, doklad o tom, že osoba je nezvestná a pod.

**2.4 Fotokópiu vysvedčenia za predchádzajúci polrok školského roka,   
 overenú riaditeľkou školy.**

**Sumy životného minima** sa podľa § 5 zákona č. 601/2003 Z. z. o životnom minime  
v znení neskorších predpisov, upravujú zvyčajne k 1. júlu bežného kalendárneho roka.

V školskom roku 2023/2024 **sumy životného minima** majú nasledovné hodnoty:

**268,88 €** v prípade, ak ide o jednu plnoletú fyzickú osobu,

**187,57 €** v prípade, ak ide o ďalšiu plnoletú spoločne posudzovanú osobu,

**122,77 €** ak ide o zaopatrené neplnoleté dieťa alebo o nezaopatrené dieťa.

**VÝŠKA ŠTIPENDIA  
závisí od priemerného prospechu v predchádzajúcom polroku školského vyučovania a od výšky životného minima nezaopatreného dieťaťa, teda v školskom roku 2023/2024 je:**

a) **61,39 € -** pri priemernom prospechu žiaka do 2,00 vrátane  
 (vo výške 50 % výšky životného minima),

b) **42,97 €** - pri priemernom prospechu žiaka horšom ako 2,00 do 2,50 vrátane  
 (vo výške 35 % výšky životného minima),

c) **30,70 €** - pri priemernom prospechu žiaka horšom ako 2,50 do 3,50 vrátane  
 (vo výške 25 % výšky životného minima).

Jednou z podmienok na priznanie sociálneho štipendia je, že jeho celkové hodnotenie za predchádzajúci polrok je **prospel**.